stanford-oval/wikipedia huggingface dataset:
ท่าอากาศยานหัวหิน
อาคารสถานที่

ท่าอากาศยานหัวหินมีพื้นที่ทั้งหมด 492 ไร่ มีอาคารผู้โดยสารหลังเดียว สูง 2 ชั้น ขนาด 7,200 ตารางเมตร สามารถรองรับผู้โดยสารได้ 300 คน/ชั่วโมง และพื้นที่ลานจอดเครื่องบินขนาด 11,000 ตารางเมตร รองรับเครื่องบิน แอร์บัส เอ 320 ได้ประมาณ 3 ลำ
อาคารสถานที่ > ทางวิ่ง (รันเวย์) และทางขับ (แท็กซี่เวย์)

ท่าอากาศยานหัวหินมีทางวิ่ง 1 เส้น พื้นผิวแอสฟัลติกคอนกรีต (asphaltic-concrete) กว้าง 35 เมตร พร้อมไหล่ทางวิ่งข้างละ 7.5 เมตร และยาว 2,100 เมตร พร้อมพื้นที่ปลอดภัยปลายทางวิ่ง (blastpads) ในด้านทิศเหนือ ขนาดกว้าง 65 เมตร และยาว 60 เมตร และมีทางขับทั้งหมด 3 เส้น พื้นผิวแอสฟัลติกคอนกรีต (asphaltic-concrete) มีความยาวรวมกัน 155 เมตร และกว้าง 23 เมตร พร้อมไหล่ทางวิ่งข้างละ 5 เมตร
อาคารสถานที่ > อุโมงค์ลอดใต้ทางวิ่ง

อุโมงค์บ่อฝ้าย หรือที่มักเรียกกันว่า "อุโมงค์ทางลอดสนามบินบ่อฝ้าย" เป็นอุโมงค์ทางรถไฟลอดและอุโมงค์ถนนลอดของถนนเพชรเกษม ที่มีลักษณะลอดผ่านทางวิ่งของสนามบินซึ่งสร้างขึ้นเพื่อรองรับการขยายทางวิ่งที่ขยายระยะความยาวออกมาจนกระทั่งข้ามเส้นทางรถไฟสายใต้และทางหลวงแผ่นดินหมายเลข 4  ตัวอุโมงค์รถไฟเป็นทางลอดที่สร้างขึ้นโดยใช้ท่อคอนกรีตสำเร็จรูปสี่เหลี่ยม ใต้ทางวิ่งของสนามบินหัวหิน
รายชื่อสายการบิน > การใช้งานในปัจจุบัน

ท่าอากาศยานหัวหินในปัจจุบันเป็นที่ตั้งของ ศูนย์ฝึกการบิน สถาบันการบินพลเรือน เป็นสถานที่ฝึกสอนหลักสูตรภาคอากาศ(นักบิน) โดยใช้ทางวิ่งของท่าอากาศยานในการขึ้น-ลงของอากาศยานฝึกบิน มีอาคารและโรงจอดอากาศยานของศูนย์ฝึกการบินตั้งอยู่บริเวณใกล้กับหัวทางวิ่งฝั่งที่ติดกับทะเล
รายชื่อสายการบิน > รายชื่อสายการบินที่ให้บริการ

| สายการบิน | จุดหมายปลายทาง | หมายเหตุ |
| --- | --- | --- |
| ไทยแอร์เอเชีย | เชียงใหม่ | ภายในประเทศ |
รายชื่อสายการบิน > รายชื่อสายการบินที่เคยให้บริการ

| สายการบิน | จุดหมายปลายทาง | หมายเหตุ |
| --- | --- | --- |
| นกมินิ | ท่าอากาศยานนานาชาติดอนเมือง | ภายในประเทศ |
| กานต์แอร์ | ท่าอากาศยานนานาชาติเชียงใหม่ | ภายในประเทศ |
| ไทยไลอ้อนแอร์ | ท่าอากาศยานนานาชาติหาดใหญ่ | ภายในประเทศ |
| ไทยแอร์เอเชีย | ท่าอากาศยานนานาชาติอุดรธานี | ภายในประเทศ |
สถิติ > ข้อมูลสถิติการขนส่งทางอากาศ

| ปี (พ> ศ.) | ผู้โดยสาร | ความเปลี่ยนแปลง | จำนวนเที่ยวบิน | คาร์โก้ (ตัน) |
| --- | --- | --- | --- | --- |
| 2544 | 3,189 |  | 280 | 1.31 |
| 2545 | 14,358 |  350.24% | 1,071 | 2.31 |
| 2546 | 14,984 |  4.36% | 1,087 | 0.563 |
| 2547 | 1,906 |  87.28% | 546 | 0.00 |
| 2548 | 10,960 |  475.03% | 2,288 | 0.00 |
| 2549 | 12,389 |  13.04% | 2,217 | 0.00 |
| 2550 | 11,206 |  9.55% | 2,186 | 0.00 |
| 2551 | 7,329 |  34.60% | 1,678 | 0.00 |
| 2552 | 1,266 |  82.88% | 356 | 0.00 |
| 2553 | 92 |  92.67% | 356 | 0.00 |
| 2554 | 0 |  100.00% | 1,191 | 0.00 |
| 2555 | 764 |  | 669 | 0.00 |
| 2556 | 9,900 |  1,195.81% | 724 | 0.00 |
| 2557 | 10,559 |  6.66% | 346 | 0.00 |
| 2558 | 11,437 |  8.32% | 767 | 0.00 |
| 2559 | 12,076 |  5.59% | 613 | 0.00 |
| 2560 | 2,780 |  76.98% | 283 | 0.00 |
| 2561 | 34,779 |  1,151.04% | 458 | 0.00 |
| 2562 | 88,594 |  154.73% | 839 | 0.00 |
| 2563 | 30,863 |  65.16% | 341 | 0.00 |
การเดินทางสู่ท่าอากาศยาน

ท่าอากาศยานหัวหินตั้งอยู่ริมทางหลวงแผ่นดินหมายเลข 4 (ถนนเพชรเกษม) โดยหน้าอาคารผู้โดยสารมีลานจอดรถยนต์ที่มีความจุประมาณ 40 คัน และไม่สามารถจอดรถยนต์ค้างคืนได้
บริเวณพื้นที่รองรับผู้โดยสารขาเข้าหลังศุลกากร มีบริษัทรถเช่าอยู่ 1 บริษัท
พื้นที่ตรวจบัตรโดยสาร
ศูนย์ฝนหลวงหัวหิน
บริการรถเช่า
เบนจามิน ดิสราเอลี

| เดอะไรต์ออนะระเบิลเอิร์ลแห่งเบคอนสฟิลด์ |
| --- | --- |


นายกรัฐมนตรีแห่งสหราชอาณาจักร
ดำรงตำแหน่ง 20 กุมภาพันธ์ ค.ศ. 1874 – 21 เมษายน ค.ศ. 1880
กษัตริย์: พระราชินีนาถวิกตอเรีย
ก่อนหน้า: วิลเลียม แกลดสตัน
ถัดไป: วิลเลียม แกลดสตัน
ดำรงตำแหน่ง 27 กุมภาพันธ์ ค.ศ. 1868 – 1 ธันวาคม ค.ศ. 1868
กษัตริย์: พระราชินีนาถวิกตอเรีย
ก่อนหน้า: เอิร์ลแห่งดาร์บีย์
ถัดไป: วิลเลียม แกลดสตัน
 
ข้อมูลส่วนบุคคล
เกิด: 21 ธันวาคม ค.ศ. 1804 ลอนดอน, อังกฤษ
เสียชีวิต: 19 เมษายน ค.ศ. 1881 ลอนดอน, อังกฤษ
ศาสนา: คริสตจักรแห่งอังกฤษ ศาสนายูดาย (จนอายุ 13 ปี)
พรรคการเมือง: พรรคอนุรักษนิยม
คู่สมรส: แมรี แอนน์ หลุยส์
ลายมือชื่อ: 

เบนจามิน ดิสราเอลี หรือ เบนจามิน ดิสราเอลี เอิร์ลแห่งเบคอนสฟิลด์ (อังกฤษ: Benjamin Disraeli, 1st Earl of Beaconsfield) (21 ธันวาคม ค.ศ. 1804 – 19 เมษายน ค.ศ. 1881) เป็นรัฐบุรุษของพรรคคอนเซอร์เวทีฟ เบนจามิน ดิสราเอลีเป็นเป็นนายกรัฐมนตรีแห่งสหราชอาณาจักรสองสมัย สมัยแรกระหว่างวันที่ 20 กุมภาพันธ์ ค.ศ. 1874 ถึงวันที่ 21 เมษายน ค.ศ. 1880 ในรัชสมัยของสมเด็จพระราชินีนาถวิกตอเรียแห่งสหราชอาณาจักร และ สมัยที่สองระหว่างวันที่ 27 กุมภาพันธ์ ค.ศ. 1868 ถึงวันที่ 1 ธันวาคม ค.ศ. 1868 ในรัชสมัยของสมเด็จพระราชินีนาถวิกตอเรียแห่งสหราชอาณาจักรเช่นกัน เมื่อยังเป็นวัยรุ่นดิสราเอลีเปลี่ยนจากการนับถือศาสนายูดายไปนับถือคริสต์ศาสนานิกายเชิร์ชออฟอิงแลนด์ แต่อย่างไรก็ตามดิสราเอลีก็ถือว่าเป็นนายกรัฐมนตรีแห่งสหราชอาณาจักรคนเดียวที่มีเชื้อสายยิว ดิสราเอลีมีบทบาทสำคัญในการสร้างพรรคคอนเซอร์เวทีฟใหม่หลังจากความแตกแยกของกฎหมายข้าวโพด ในปีค.ศ. 1846
เพิ่มพูน ทองศรี

| เพิ่มพูน ทองศรีม> ป.ช., ม.ว.ม..ข้อมูลส่วนบุคคล |
| --- | --- |
เกิด: 10 มกราคม พ.ศ. 2491 (77 ปี)
พรรคการเมือง: ภูมิใจไทย

เพิ่มพูน ทองศรี (เกิด 10 มกราคม พ.ศ. 2491) เป็นนักการเมืองชาวไทย อดีตสมาชิกสภาผู้แทนราษฎร แบบสัดส่วน สังกัดพรรคพลังประชาชน และอดีตสมาชิกวุฒิสภาจังหวัดบุรีรัมย์ เป็นพี่ชายของทรงศักดิ์ ทองศรี
ประวัติ

เพิ่มพูน ทองศรี เกิดเมื่อวันที่ 10 มกราคม พ.ศ. 2491 เป็นบุตรของ สุนีย์ ทองศรี (มารดา) และเป็นพี่ชายของ ทรงศักดิ์ ทองศรี และ รุ่งโรจน์ ทองศรี เขาจบการศึกษาสาขาการพัฒนาชุมชน จากมหาวิทยาลัยราชภัฏบุรีรัมย์  และปริญญาโทด้านการบริหารทรัพยากรบุคคล จากมหาวิทยาลัยราชภัฏมหาสารคาม
เพิ่มพูน ทองศรีมีบุตรชายเป็นนักการเมือง คือ จักรกฤษณ์ ทองศรี สมาชิกสภาผู้แทนราษฎรจังหวัดบุรีรัมย์
การทำงาน

เพิ่มพูน ทองศรี เป็นนักการเมืองท้องถิ่นในจังหวัดบุรีรัมย์ เคยได้รับเลือกตั้งเป็นสมาชิกสภาจังหวัด (สจ.) 4 สมัย ต่อมาในปี 2543 ได้รับเลือกตั้งเป็นสมาชิกวุฒิสภาจังหวัดบุรีรัมย์ ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ซึ่งเป็นการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน ต่อมาในปี 2550 จึงได้เข้าร่วมงานการเมืองกับพรรคพลังประชาชน ลงสมัครรับเลือกตั้งสมาชิกสภาผู้แทนราษฎรไทยแบบสัดส่วน กลุ่มจังหวัดที่ 4 ลำดับที่ 3 และได้รับเลือกตั้งเป็น ส.ส.สมัยแรก ต่อมาปี 2554 เขาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 7 พรรคภูมิใจไทย แต่ไม่ได้รับเลือกตั้ง เนื่องจากพรรคภูมิใจไทยได้เพียง 5 ที่นั่ง
ในปี 2557 นายเพิ่มพูน ลงสมัครรับเลือกตั้ง ส.ส.จังหวัดบุรีรัมย์ เขต 7 แต่การเลือกตั้งเป็นโมฆะ แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 19 พรรคภูมิใจไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เนินเขากางเขน

ภาพมุมกว้างของเนินเขากางเขน ถ่ายเมื่อปี 2012
เนินเขากางเขน (ลิทัวเนีย: Kryžių kalnasไฟล์:Kryziu kalnas.ogg) เป็นแหล่งจาริกแสวงบุญ ตั้งอยู่ห่างจากเมืองเช็วเลย์ไปทางเหนือ 12 กิโลเมตร ในภาคเหนือของประเทศลิทัวเนีย ต้นกำเนิดแท้จริงของการปักกางเขนไว้บนเขานี้ไม่ปรากฏแน่ชัด แต่เชื่อกันทั่วไปว่ามีการปักกางเขนชุดแรกบนอดีตป้อมเนิน Jurgaičiai หรือ Domantai หลังจากการก่อการกำเริบปี 1831 ตลอดระยะเวลานับจากนั้น ไม่เพียงแต่ไม้กางเขนและรูปพระเยซูตรึงกางเขนที่ถูกนำมาไว้ที่นี่เท่านั้น แต่ยังมีรูปแม่พระมารี, ประคำ และหุ่นพยนต์กับงานแกะสลักภาพวีรชนของลิทัวเนียอีกด้วย มีการประมาณจำนวนกางเขนทั้งหมดว่าอยู่ที่ประมาณ 55,000 ชิ้นในปี 1990 และประมาณ 100,000 ชิ้นในปี 2006
ในัวนที่ 7 กันยายน 1993 สมเด็จพระสันตะปาปายอห์น ปอลที่ 2 เสด็จเยือนเนินเขากางเขนและประกาศให้ที่นี่เป็นสถานที่แห่งความหวัง สันติภาพ ความรัก และการเสียสละ ในปี 2013 เทศบาลเขตเช็วเลย์ประกาศใช้กฎเกี่ยวกับการปักกางเขนที่เนินเขากางเขน โดยอนุญาตให้สามารถติดตั้งกางเขนไม้ขนาดสูงสุด 3 เมตรเท่านั้น หากมีความสูงมากกว่านั้นจะต้องทำเรื่องของใบอนุญาตจากเทศบาลก่อน ในเดือนธันวาคม 2019 มีรายงานว่านักท่องเที่ยวชาวจีนรายหนึ่งดึงและโยนกางเขนที่เข้าใจว่าผู้เรียกร้องประชาธิปไตยชาวฮ่องกงมาปักไว้ทิ้ง ซึ่งต่อมาถูกวิพากษ์วิจารณ์อย่างหนัก Linas Linkevičius รัฐมนตรีกระทรวงการต่างประเทศของลิทัวเนียประณามการกระทำของนักท่องเที่ยวรายดังกล่าวผ่านทางทวิตเตอร์โดยระบุว่า "เป็นการทำลายทรัพย์สินสาธารณะอย่างหน้าไม่อายและน่าอัปยศ" และการกระทำเช่นนี้ "ไม่เป็นที่ยอมรับเด็ดขาด"
แหล่งข้อมูลอื่น

KryziuKalnas.lt
Hill of Crosses Lithuania
Speech by John Paul II
HillofCrosses.com
56°00′55″N 23°25′00″E﻿ / ﻿56.01528°N 23.41667°E﻿ / 56.01528; 23.41667
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  ลัตเวีย
เค็นโช โอโนะ

| เค็นโช โอโนะ |
| --- | --- |
小野 賢章
เกิด:  (1989-10-05) 5 ตุลาคม ค.ศ. 1989 (35 ปี) จังหวัดฟูกูโอกะ ประเทศญี่ปุ่น
อาชีพ:  นักพากย์  นักร้อง 
ปีปฏิบัติงาน: ค.ศ. 2001–ปัจจุบัน
ผลงานเด่น: นายจืดพลิกสังเวียนบาส เป็นเทตสึยะ คุโรโกะ อัลด์โนอา.เซโร่ เป็นสเลน ทรอยาร์ด เมไจ อาละดินผจญภัย เป็นฮะกุรีว เร็น เทวทูตแห่งโลกมืด เป็นเฮียะกุยะ มิคาเอลา คณะประพันธกรจรจัด เป็นอาคุตางาวา รีวโนะซูเกะ ยูริ!!! on ICE เป็นพิชิต จุฬานนท์
ส่วนสูง: 170 ซม.
คู่สมรส: คานะ ฮานาซาวะ (สมรส 2019)
เค็นโช โอโนะ (ญี่ปุ่น: 小野 賢章; โรมาจิ: Ono Kenshō) เป็นนักพากย์อนิเมะ นักแสดง และนักร้องชาวญี่ปุ่น
ผลงาน > ภาพยนตร์

Shōnen H (xxxx) – Icchan
Hōtai Club (xxxx)
DIVE!! (xxxx)
ReLIFE (2017)
ผลงาน > ละคร

Taiga drama: Toshiie to Matsu (2002) – Maeda Toshinaga)
Taiga drama: Fūrinkazan (2007) – Yoriyuki Suwa (Eps. 14-15)
Ballad of a Shinigami – Maruyama
Iwo Jima – Iwao Yamada
Detective School Q – Junya Kameda (Eps. 4-5)
Hakata Stay Hungry – 博多ステイハングリ
ผลงาน > อนิเมะโทรทัศน์

สึบาสะ สงครามเทพข้ามมิติ – Chaos
Shinreigari/Ghost Hound – Komori Taro
Seirei no Moribito – Yāsamu
Pocket Monsters: Diamond & Pearl – Ryō
Monochrome Factor – George
Michiko to Hatchin – Lenine
นายจืดพลิกสังเวียนบาส – Kuroko Tetsuya
เมไจ อาละดินผจญภัย –Ren Hakuryuu
Gingitsune – Satoru Kamio
คุโรโกะ นายจืดพลิกสังเวียนบาส Season 2 – Kuroko Tetsuya
เมเจ: The Kingdom of Magic – Ren Hakuryuu
Makai Ouji: Devils and Realist – Leonard
Yu-Gi-Oh! ARC-V – Sakaki Yuya , Yuri
อัลด์โนอา.เซโร่ – Slaine Troyard
Ace of Diamond – Todoroki Raichi
Bakumatsu Rock – Okita Sōji
Pokemon XY: Mega Evolution – Alan
Shounen Hollywood: Holly Stage for 49 –Maiyama Shun
Ace of Diamond – Todoroki Raichi
Ace of Diamond second season – Todoroki Raichi
อัลด์โนอา.เซโร่ ครึ่งหลัง  – Slaine Troyard
Charlotte – Takato
Fafner in the Azure: EXODUS –Kaburagi Sui
Ghost in the Shell: Arise – Alternative Architecture – Vrinda Jr.
กินทามะ –Kurokono Tasuke
นายจืดพลิกสังเวียนบาส Season 3 –Kuroko Tetsuya
Maria the Virgin Witch – Joseph
Pokemon XY: Mega Evolution – Alan
เทวทูตแห่งโลกมืด – Mikaela Hyakuya
เทวทูตแห่งโลกมืด: Battle in Nagoya – Hyakuya Mikaela
Star-Myu: High School Star Musical – Nayuki Toru
Samurai Warriors – Toyotomi Hideyori
Q Transformers: Return of the Mystery of Convoy – Hot Rod
Q Transformers: Saranaru Ninki Mono e no Michi – Hot Rod
Yu-Gi-Oh! ARC-V – Sakaki Yuya, Yuri
All Out!! – Ōharano Etsugo
Bungo Stray Dogs –  Akutagawa Ryūnosuke
Bungo Stray Dogs Season 2 –  Akutagawa Ryūnosuke Yuu (Ep.14)
Endride – Asanaga Shun
Luck & Logic – Tsurugi Yoshichika
Pocket Monsters: XY&Z - Alan
Prince of Stride Alternative – Kohinata Hozumi
ReLIFE –Kaizaki  Arata
Tanaka-kun is Always Listless – Tanaka
Www.Working!! – Shindo Yuta
Momokuri (TV) – Usami Seiichiro
Tsukiuta. The Animation –Kannazuki Iku
"Yu-Gi-Oh! ARC-V" – Yuya Sakaki, Yuri, Zarc
ยูริ!!! on ICE – Phichit Chulanont
Star-Myu: High School Star Musical 2 –Nayuki Toru
Boruto: Naruto Next Generations - Nara  Shikadai
Rage of Bahamut: Virgin Soul - Alessand Visponti
Tsurezure_Children as Akagi Masafumi
Love Tyrant as Seiji Aino
Ikemen Sengoku: Toki o Kakeru ga Koi wa Hajimaranai as Sanada Yukimura
IDOLiSH7 –Nanase Riku
ผลงาน > โอเอ็นเอ

Momokuri – Seiichiro Usami
ผลงาน > โอวีเอ

Beyond (The Animatrix) (2003) – Manabu
Submarine 707R (2003) – Kenji Manahaya
Coicent (2011) – Kakimono, Shinichi
Ghost in the Shell: Arise (2014) – Vrinda, Jr.
Mobile Suit Gundam: The Origin (2017)
ผลงาน > ภาพยนตร์อนิเมะ

Legend of the Millennium Dragon (2011) – Tendo Jun
Saint Seiya: Legend of Sanctuary (2014) – Cygnus Hyōga
โบรูโตะ: นารูโตะ เดอะมูฟวี่ (2015) – Nara Shikadai
รักไร้เสียง (2016) – Nagatsuka Tomohiro
คุโรโกะ นายจืดพลิกสังเวียนบาส The Movie: Last Game (2017) — Kuroko Tetsuya
ผลงาน > วิดีโอเกม

Winnie the Pooh: Pre School (xxxx) – Christopher Robin
Psychonauts – Razputin "Raz" Aquato
Eureka Seven vol.1: New Wave (xxxx) – Natabachi's brother
Shinreigari/Ghost Hound DS (xxxx) – Tarō Kōmori
Sky Crawlers: Innocent Aces (xxxx) – Kō Ukumori
Dissidia 012 Final Fantasy (xxxx) – Vaan
โตเกียวกูล: Jail (xxxx) – Rio
Yu-Gi-Oh-ARC-V Tag Force Special (xxxx) – Sakaki Yuya
Idolish7 (xxxx) – Nanase Riku
Touken Ranbu – Monoyoshi Sadamune (物吉貞宗)
Prince of Stride' – Kohinata Hozumi
Ikemen Sengoku: Romances Across Time – Sanada Yukimura
Granblue Fantasy – Ayer, Baal
เก็นชินอิมแพกต์ – Diluc
Psychonauts 2 – Razputin "Raz" Aquato
ผลงาน > วิดีโอเกม > แอนิเมชั่น

Return to Never Land – Slightly
Toy Story 3 – Andy Davis
ประเทศคาซัคสถาน
ภูมิศาสตร์

ด้วยพื้นที่ 2.7 ล้านตารางกิโลเมตร (1.56 ล้านตารางไมล์) คาซัคสถานจึงเป็นประเทศที่ใหญ่ที่สุดอันดับ 9 ของโลก โดยมีขนาดพอ ๆ กับภูมิภาคยุโรปตะวันตก
เมืองใหญ่ของประเทศได้แก่ อัสตานา (เป็นเมืองหลวงตั้งแต่เดือนมิถุนายน พ.ศ. 2541), อัลมาเตอ (อดีตเมืองหลวง เคยเป็นที่รู้จักกันในชื่อ อัลมา-อะตา (Alma-Ata) และก่อน พ.ศ. 2460 (1917) ในชื่อเวียร์นืย), คาราฆันเดอ, เชิมเกียนต์, เซียเมียย์ (เซมีปาลาตินสค์) และเตอร์กิสถาน เคยเป็นที่รู้จักในชื่อ ยาซี
ลักษณะภูมิประเทศแผ่ขยายจากตะวันออกจดตะวันตก ตั้งแต่ทะเลสาบแคสเปียนจนถึงแอ่งทาริม (ซินเจียง) และเทือกเขาอัลไต และจากเหนือจดใต้ ตั้งแต่ที่ราบไซบีเรียตะวันตกจนถึงโอเอซิสและทะเลทรายของภูมิภาคเอเชียกลาง
ลักษณะภูมิอากาศเป็นแบบภาคพื้นทวีป มีฤดูหนาวที่หนาวเย็นและฤดูร้อนแห้งแล้งและกึ่งแห้งแล้ง
ความยาวของพรมแดน: รัสเซีย 6,846 กิโลเมตร, อุซเบกิสถาน 2,203 กิโลเมตร, จีน 1,533 กิโลเมตร, คีร์กีซสถาน 1,051 กิโลเมตร  และเติร์กเมนิสถาน 379 กิโลเมตร
แม่น้ำและทะเลสาบสำคัญได้แก่
ทะเลอารัล
แม่น้ำอีลี
แม่น้ำอีร์ติช
แม่น้ำอีชิม
ทะเลสาบบัลคัช
ทะเลสาบไซซัน
ประวัติศาสตร์ > ส่วนหนึ่งของสหภาพโซเวียต

คาซัคสถานเคยเป็น 1 ใน 15 รัฐของสหภาพโซเวียต เรียกว่า สาธารณรัฐสังคมนิยมโซเวียตคาซัค (KSSR) ภายหลังวันที่ 16 ธันวาคม ค.ศ. 1991 ก็ประกาศเอกราชเป็นรัฐสุดท้ายจากสหภาพโซเวียตและก่อตั้งประเทศคาซัคสถาน
ดินแดนที่เป็นคาซัคสถานในปัจุบัน มีผู้คนมาตั้งถิ่นฐานทำมาหากินตั้งแต่ยุคหิน ซึ่งจากสภาพภูมิประเทศที่แห้งแล้ง อาชีพหลักของคนในยุคโบราณก็คือการเลี้ยงสัตว์แบบเร่ร่อน โดยเริ่มต้นมาจากการเลี้ยงม้า
ในยุคศตวรรษที่ 13 ชาวมองโกล ก็เข้ามาในเขตนี้ และก็เริ่มวางระบบการปกครองที่เป็นเรื่องเป็นราวขึ้น และมีการเรียกเขตการปกครองของพวกเขาว่า รัฐข่านคาซัค แต่ความเป็นตัวตนของชาวคาซัค เริ่มปรากฏชัดในศตวรรษที่ 16 เมื่อภาษา วัฒนธรรม แบบคาซัคเริ่มมีความแตกต่างจากคนกลุ่มอื่น
ในช่วงต้นศตวรรษที่ 19 รัสเซียที่ปกครองดินแดนแถบนี้อยู่ แต่ไม่ได้ให้ความสนใจอะไรมากมาย ก็เริ่มขยายอิทธิพลเข้ามาอย่างเป็นจริงเป็นจัง และสามารถควบคุมปกครองดินแดนแถบนี้ได้อย่างประสบความสำเร็จ เนื่องจากวิตกเรื่องการขยายอิทธิพลเข้ามาของฝ่ายอังกฤษ
การแบ่งเขตการปกครอง

ประเทศคาซัคสถานแบ่งออกเป็น 14 แคว้น (คาซัค: облыс/oblys; รัสเซีย: область) และ 4 นคร* (คาซัค: қаласы/qalasy; รัสเซีย: Город) ทุกแคว้นมีผู้ว่าการแคว้นที่แต่งตั้งโดยประธานาธิบดี ส่วนนายกเทศมนตรีได้รับการแต่งตั้งจากผู้ว่าการแคว้น รัฐบาลคาซัคสถานย้ายเมืองหลวงจากอัลมาเตอไปอัสตานาเมื่อวันที่ 10 มิถุนายน พ.ศ. 2541
| ชื่อหน่วยการปกครอง | เมืองหลัก | เนื้อที่  (ตร> กม.) | ประชากร   (สำมะโน พ> ศ. 2552) | รหัสไอเอสโอ 3166-2 | แผนที่ |
| --- | --- | --- | --- | --- | --- |
| กุสตาไน | กุสตาไน | 196,001 | 0,885,570 | KZ-KUS |  |
| คาซัคสถานตะวันตก | โวรัล | 151,339 | 0,598,880 | KZ-ZAP |  |
| คาซัคสถานตะวันออก | วึสเกียเมียน | 283,226 | 1,396,593 | KZ-VOS |  |
| คาซัคสถานเหนือ | เปียโตรปัฟล์ | 097,993 | 0,596,535 | KZ-SEV |  |
| คาราฆันเดอ | คาราฆันเดอ | 427,982 | 1,341,700 | KZ-KAR |  |
| คืยซิลออร์ดา | คืยซิลออร์ดา | 226,019 | 0,678,794 | KZ-KZY |  |
| เชิมเกนต์* | – | 0,1,170 | 0,603,499 | KZ-SHY |  |
| ฌัมเบิล | ตารัซ | 144,264 | 1,022,129 | KZ-ZHA |  |
| เตอร์กิสถาน | เตอร์กิสถาน | 117,249 | 2,469,357 | KZ-TUR |  |
| อัสตานา* | – | 000,710 | 0,613,006 | KZ-AST |  |
| บัยโกเงอร์* | – | 000,057 | 0,036,175 |  |  |
| ปัฟโลดาร์ | ปัฟโลดาร์ | 124,800 | 0,742,475 | KZ-PAV |  |
| มังเฆิสเตา | อักเตา | 165,642 | 0,485,392 | KZ-MAN |  |
| อักเตอเบีย | อักเตอเบีย | 300,629 | 0,757,768 | KZ-AKT |  |
| อักโมลา | เกิกเชียเตา | 146,219 | 0,737,495 | KZ-AKM |  |
| อัลมาเตอ | ตัลเดอโกร์ฆัน | 223,924 | 1,807,894 | KZ-ALM |  |
| อัลมาเตอ* | – | 000,319 | 1,365,632 | KZ-ALA |  |
| อาเตอเรา | อาเตอเรา | 118,631 | 0,510,377 | KZ-ATY |  |
ใน พ.ศ. 2538 รัฐบาลคาซัคสถานและรัสเซียได้ทำข้อตกลงให้รัสเซียเช่าพื้นที่ 6,000 ตารางกิโลเมตร รอบท่าอวกาศยานบัยโกเงอร์ และเมืองบัยโกเงอร์เป็นเวลา 20 ปี
นโยบายต่างประเทศ > ความสัมพันธ์กับไทย

ความสัมพันธ์ของทั้งสองประเทศดำเนินไปอย่างราบรื่นมาโดยตลอด ตั้งแต่มีการสถาปนาความสัมพันธ์เมื่อวันที่ 6 กรกฎาคม พ.ศ. 2535 ปัจจุบัน ความสัมพันธ์ไทย – คาซัคสถานนับได้ว่ามีพัฒนาการที่ก้าวหน้าและแน่นแฟ้น ยิ่งขึ้น โดยได้มีการแลกเปลี่ยนการเยือนระดับสูงระหว่างกัน รวมทั้งได้มีการแลกเปลี่ยนความรู้ ประสบการณ์ และความร่วมมือด้านต่าง ๆ ระหว่างกันอย่างต่อเนื่อง อาทิ ความร่วมมือด้านการท่องเที่ยวและบริการ และวิชาการ เป็นต้น
ไทยได้แต่งตั้งนาย Mirgali Kunayev เป็น กสม. ณ นครอัลมาเตอ และมีอำนาจตรวจลงตรา ซึ่งนักท่องเที่ยวคาซัคสถานสามารถขอรับการตรวจลงตราเพื่อพำนักในไทยได้เกิน 15 วัน
ผู้นำไทยกับคาซัคสถานมีความสัมพันธ์ที่ใกล้ชิดและมีการแลกเปลี่ยนการเยือนระหว่างกันอย่างสม่ำเสมอ ซึ่งมีส่วนช่วยให้ความร่วมมือระหว่างสองประเทศดำเนินไปอย่างราบรื่น คาซัคสถานได้ให้การสนับสนุนไทยในการสมัครเป็นสมาชิกการประชุมว่าด้วยการปฏิสัมพันธ์และการแสวงหามาตรการเสริมสร้างความไว้เนื้อเชื่อใจในเอเชีย (Conference on Interaction and Confidence Building Measures in Asia - CICA) ซึ่งเป็นกรอบการประชุมเพื่อส่งเสริมความมั่นคงและเสถียรภาพในภูมิภาคเอเชียที่คาซัคสถานได้ริเริ่มขึ้น โดยไทยได้เข้าเป็นสมาชิกของ CICA เมื่อเดือนตุลาคม 2547
ฝ่ายคาซัคสถานประสงค์ที่จะสมัครเป็นสมาชิกการประชุมว่าด้วยความมั่นคงระหว่างประเทศในเอเชียตะวันออกเฉียงใต้ (ASEAN Regional Forum - ARF) และขอรับการสนับสนุนจากประเทศไทย
ไทยได้สนับสนุนคาซัคสถานในการเข้าร่วมเป็นสมาชิกความร่วมมือเอเชีย (Asia Cooperation Dialogue - ACD) ซึ่งไทยริเริ่ม โดยในระหว่างการประชุมรัฐมนตรี ACD เมื่อวันที่ 21 มิถุนายน 2546 ที่จังหวัดเชียงใหม่ ที่ประชุมฯ ได้ให้การสนับสนุนอย่างเป็นเอกฉันท์ในการรับคาซัคสถานเข้าเป็นสมาชิก ACD
กองทัพ

บทความหลัก: กองทัพคาซัคสถาน
กองทัพ > กองทัพบก

ทหารคาซัคสถานส่วนใหญ่ถูกสืบทอดมาจากกองทัพแดงของสหภาพโซเวียต หน่วยงานเหล่านี้กลายเป็นแกนหลักของทหารคาซัคสถานสมัยใหม่ กองทัพบกคาซัคสถานได้มุ่งเน้นที่หน่วยรถหุ้มเกราะในปีที่ผ่านมา ตั้งแต่ปี ค.ศ. 1990 หน่วยหุ้มเกราะได้ขยายจาก 500 คัน ถึง 1,613 คัน ใน ค.ศ. 2005
คาซัคสถานได้ส่งทหารวิศวกร 49 คน ไปยังอิรักเพื่อให้ความช่วยเหลือภารกิจของสหรัฐในการบุกรุกอิรัก
เศรษฐกิจ > โครงสร้างทางเศรษฐกิจ

คาซัคสถานเป็นประเทศที่มีพื้นที่ใหญ่เป็นอันดับสองในกลุ่มประเทศอดีตสหภาพโซเวียต มีทรัพยากรที่สำคัญเป็นจำนวนมาก เช่น น้ำมันดิบ แร่ธาตุ ตลอดจนยังมีขีดความสามารถทางการเกษตรอันเนื่องมาจากพื้นที่สำหรับเพาะปลูกและทำปศุสัตว์ที่กว้างขวาง
ก่อนปี พ.ศ. 2533 ระบบเศรษฐกิจคาซัคสถานเป็นส่วนหนึ่งของระบบการแบ่งการผลิตของสหภาพโซเวียต โดยถูกกำหนดให้มีความชำนาญด้านเกษตรกรรม ตามโครงการดินแดนบริสุทธิ์ฮรุชชอฟ (Khrushchev Virgin Lands) ส่วนอุตสาหกรรมหลักขึ้นอยู่กับการขุดเจาะน้ำมันและการทำเหมืองแร่ การผสมโลหะ และการสกัดแร่ธาตุ ตลอดจนการผลิตเครื่องจักรขนาดใหญ่ เช่น เครื่องมือก่อสร้าง รถแทรกเตอร์ และเครื่องมือเครื่องใช้ในการเกษตร
ภายหลังการสลายตัวของสหภาพโซเวียต ความต้องการสินค้าเครื่องจักรกลหนักซึ่งเป็นสินค้าหลักของคาซัคสถานได้ลดลง ส่งผลให้สภาพเศรษฐกิจตกต่ำอย่างมากระหว่างปี พ.ศ. 2534 - 2537 อัตราเงินเฟ้อสูงและมูลค่า Real GDP ลดลงมากกว่าร้อยละ 5 ระหว่างปี พ.ศ. 2538 - 2540 รัฐบาลคาซัคสถานได้ปฏิรูประบบเศรษฐกิจและแปรรูปรัฐวิสาหกิจอย่างรวดเร็ว ส่งผลให้ทรัพย์สินส่วนใหญ่ตกสู่ภาคเอกชน อัตราการเจริญเติบโตของประเทศเริ่มฟื้นตัวขึ้น
ในปี พ.ศ. 2539 คาซัคสถานได้เข้าร่วมเป็นภาคีความร่วมมือก่อสร้างท่อส่งน้ำมันในทะเลแคสเปียน ซึ่งส่งผลให้สามารถส่งออกน้ำมันได้มากขึ้น
ในปี พ.ศ. 2541 สภาวะการตกต่ำของราคาน้ำมันในตลาดโลกได้ส่งผลให้เศรษฐกิจของคาซัคสถานตกต่ำลงชั่วขณะ แต่หลังจากปี พ.ศ. 2542 ราคาน้ำมันได้ถีบตัวสูงขึ้น ประกอบกับการลดค่าเงินที่ถูกจังหวะและการเกษตรที่ได้ผลดี ทำให้ภาวะเศรษฐกิจคาซัคสถานเจริญเติบโต
เศรษฐกิจ > ภาคเกษตรกรรม

เกษตรกรรมเป็นภาคอุตสาหกรรมที่มีการจ้างงานมากที่สุด คิดเป็นหนึ่งในสามของการส่งออก หรือ ร้อยละ 20-25 ของแรงงานภาคอุตสาหกรรม ผลผลิตหลักได้แก่ เมล็ดพันธุ์พืช
แต่การเก็บเกี่ยวผลผลิตที่ไม่แน่นอนและการปฏิรูประบบเศรษฐกิจอย่างลุ่ม ๆ ดอน ๆ ทำให้การเก็บเกี่ยวเมล็ดพันธุ์พืชที่เคยสูงสุดในปี พ.ศ. 2535 กลับตกต่ำที่สุดในปี พ.ศ. 2538 และการผลิตภาคการเกษตรซึ่งเคยมีส่วนแบ่งรายได้ประชาชาติร้อยละ 23 ในปี พ.ศ. 2532 กลับลดลงมาอยู่ที่ร้อยละ 8.6 ในปี พ.ศ. 2543 ส่วนภาคการบริการที่ถูกละเลยภายใต้ระบอบคอมมิวนิสต์ กลับมีการขยายตัวขึ้นอย่างเห็นได้ชัดนับแต่ได้รับเอกราช
ส่วนด้านการค้า ที่อยู่อาศัย และการคมนาคม ก็มีการขยายตัวอย่างรวดเร็วเช่นกัน สำหรับการลงทุนนั้นมีมูลค่าร้อยละ 19 ของ GDP โดยหนึ่งในสี่ของการลงทุนนั้น มาจากบริษัทต่างชาติที่เข้ามาลงทุนในอุตสาหกรรมน้ำมันและโลหะ
เศรษฐกิจ > การครอบครองกรรมสิทธิ์ที่ดิน

การโอนธุรกิจที่ดินให้เป็นของภาคเอกชนดำเนินไปอย่างช้า ๆ และรัฐบาลอนุญาตให้ชาวคาซัคเท่านั้นเป็นเจ้าของกรรมสิทธิ์ที่ดินเกษตรกรรมได้ ในกรณีที่ชาวต่างชาติและประชาชนทั่วไปต้องการครอบครองกรรมสิทธิ์ที่ดินอื่น ๆ จะต้องมีบ้านหรือทรัพย์สินอยู่บนที่ดินผืนนั้น ส่วนที่ดินนอกเหนือจากนั้นถูกครอบครองโดยภาครัฐ
เศรษฐกิจ > การปฏิรูปเศรษฐกิจ

ประธานาธิบดีนาซาร์บาเยฟได้นำความล้มเหลวและข้อผิดพลาดของการปฏิรูปเศรษฐกิจในยุโรปตะวันออกมาเป็นพื้นฐานในการกำหนดนโยบายปฏิรูปเศรษฐกิจของประเทศ โดยเฉพาะข้อผิดพลาดเกี่ยวกับการเร่งสร้างระบบเศรษฐกิจแบบตะวันตก ด้วยการปฏิเสธบทบาทของรัฐในระบบเศรษฐกิจและนำกลไกตลาดมาใช้ทันทีโดยมิได้มีการพัฒนาโครงสร้างพื้นฐานให้สามารถรองรับการพัฒนาของระบบอย่างสอดคล้องกันเสียก่อน ด้วยเหตุนี้ คาซัคสถานจึงให้ความสำคัญกับการดำเนินบทบาทของรัฐในการควบคุม การผลิต การหมุนเวียนเงินทุน และการดำเนินความสัมพันธ์ทางเศรษฐกิจกับต่างประเทศต่อไป พร้อมทั้งผสมผสานกลไกของรัฐและกลไกตลาดเข้าด้วยกัน
สภาพเศรษฐกิจของคาซัคสถานกำลังอยู่ในระหว่างการพัฒนาไปสู่ระบบการตลาดแบบเสรี ในปี พ.ศ. 2539 คาซัคสถานเริ่มฟื้นตัวทางเศรษฐกิจและมีเสถียรภาพทางการเงินมากขึ้น สังเกตได้จากอัตราเงินเฟ้อของราคาผู้บริโภคลดลงเหลือเพียงร้อยละ 39.1 ในปี พ.ศ. 2539 เมื่อเทียบกับปี พ.ศ. 2538 ที่มีอัตราร้อยละ 175 และปี พ.ศ. 2537 ที่มีอัตราถึงร้อยละ 1,900 ส่วนอัตราการว่างงานนั้นอยู่ในระดับที่ต่ำ
อย่างไรก็ตาม สถานการณ์ทางเศรษฐกิจก็ยังมีความเปราะบางอยู่ โดยเฉพาะในส่วนของอุตสาหกรรมผลิตเหล็กและเหมืองแร่ยังตกต่ำอยู่ เพราะขาดแคลนเงินทุนและปัจจัยในการผลิต ทำให้มีส่วนเกินของแรงงานและประสิทธิภาพ ส่วนทางภาคเกษตรกรรมนั้น ผลผลิตก็ยังอยู่ในระดับที่ต่ำกว่าที่คาดหมายกันไว้ 
การลงทุนขุดเจาะน้ำมันที่บ่อน้ำมัน Tengiz ของคาซัคสถาน ซึ่งรัฐบาลคาซัคสถานลงทุนร่วมกับบริษัท Chevron ของสหรัฐ ฯ ได้รับผลกระทบจากการดำเนินนโยบายของรัสเซียที่จะจำกัดการส่งออกน้ำมันของคาซัคสถานผ่านท่อส่งน้ำมันของตน โดยล่าสุด บ่อน้ำมัน Tengiz สามารถส่งออกน้ำมันได้เพียง 880,000 บาร์เรลต่อเดือนเท่านั้น ในขณะที่เป้าหมายการผลิตในปี พ.ศ. 2540 คือ 30,000 บาร์เรลต่อวัน
อย่างไรก็ตาม คาซัคสถาน รัสเซีย ตุรกี อาเซอร์ไบจาน และสหรัฐอเมริกา ก็ได้ร่วมกันหารือเพื่อแก้ไขปัญหาการส่งออกน้ำมันผ่านท่อของประเทศต่าง ๆ ของคาซัคสถานแล้ว เนื่องจากคาซัคสถานมีโครงการสร้างท่อขนส่งน้ำมันและแก๊สผ่านรัสเซีย ไปยังชายฝั่งทะเลดำ โดยได้เริ่มดำเนินการในปี พ.ศ. 2541 และจะสิ้นสุดโครงการภายในสิ้นปี พ.ศ. 2543 แต่เส้นทางที่ท่อส่งน้ำมันและก๊าซผ่านนั้น เป็นประเทศคู่แข่งทางด้านนี้กับคาซัคสถานทั้งสิ้น เช่น อาเซอร์ไบจาน อิหร่าน และรัสเซีย และต้นทุนของการสร้างท่อก็มีราคาแพง ซึ่งในระยะยาวแล้ว คาซัคสถานจะต้องให้ความคุ้มครองแก่เส้นทางของท่อส่งออกน้ำมันและแก๊สทั้งด้านการค้าและการเมือง
เท่าที่ผ่านมา ประเทศที่ดูจะประสบความสำเร็จมากที่สุดในการดำเนินธุรกิจน้ำมันกับคาซัคสถาน ได้แก่ ตุรกี ซึ่งบรรลุข้อตกลงกับคาซัคสถานที่จะร่วมกันพัฒนาบ่อน้ำมันและแก๊สธรรมชาติในคาซัคสถานถึง 7 แห่ง โดยตุรกีจะได้รับส่วนแบ่งเป็นน้ำมันจำนวน 2.1 พันล้านบาร์เรลและแก๊สธรรมชาติจำนวน 208.9 พันล้านลูกบาศก์เมตร คาซัคสถานมีน้ำมันสำรองถึง 2.5% ของปริมาณน้ำมันโลก และคาดว่าภายในปี 2560 จะติดอันดับ 1 ใน 10 ผู้ส่งออกน้ำมัน
สำหรับการดึงดูดนักลงทุนจากต่างชาติ คาซัคสถานจะต้องแก้ปัญหาการทุจริตและปัญหาความไม่โปร่งใสของการลงทุน ซึ่งพบอยู่ทั่วไป โดยเฉพาะการครอบครองด้านเศรษฐกิจโดยกลุ่มผู้จัดการน้ำมันที่มีอำนาจทางการเมือง จะทำให้รัฐบาลมีรายได้จากการเก็บภาษีน้อยลง